Navijači hrvatske reprezentacije, koji su na Maltu stigli unatoč zabrani HNS-a, noćas su se sukobili s djelatnicima osiguranja iz Srbije koji rade za striptiz-klub White Palace u središtu Pacevillea na Malti.

Kako javljaju srbijanski mediji, sukob je bio prilično žestok te ima i ozlijeđenih, a daljnju eskalaciju spriječila je policija koja je brzo intervenirala i uhitila nekoliko osoba. Navodi se da je nastala velika materijalna šteta, u tučnjavi su se koristili razni predmeti, zrakom su letjele boce, stolice i stolovi te je razbijeno nekoliko okolnih lokala.

Nakon dolaska policije, dio sudionika je pobjegao, dok su ostali privedeni, a lokalna policija odlučila je zatvoriti sve obližnje lokale.

Podsjetimo, Hrvatska danas na Malti igra odlučujuću utakmicu za plasman na Europsko prvenstvo, a HNS je odlučio zabraniti dolazak naših navijača upravo zbog sličnih nemilih scena koje su se u posljednje vrijeme događale.

>>Dan kad se svaki Hrvat morao osjećati kao agresor

>>Malta je zadnja šansa za one koji žele prekid

>>Hrvatski navijači očajnički traže ulaznice na Malti: 'Bez brige, bit ćemo na stadionu'

>>Hrvatski navijači neće moći kupiti ulaznice